Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 579/14/8802	Košice I, 31.12.2014
EEČ : 2-63-407-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v Košiciach a inde od 21.03.2014 do 27.08.2014 si neplnil svoju vyživovaciu povinnosť na svoju XXXXX, nar. 09.12.2012, hoci mu táto  vyplýva priamo zo zákona o rodine č. 36/2005 Z. z. ako aj z rozsudku Okresného súdu XXXXX I, sp. zn. 11P 30/203 zo dňa 18.03.2014, právoplatného dňa 23.09.2014, v ktorom je zaviazaný prispievať na  jej výživu sumou vo výške 60,-€ mesačne, vždy do 15-teho dňa v mesiaci vopred k rukám matky XXXXX, čím jej takto dlhuje výživné vo výške 270,-€ 

lebo zanikla trestnosť činu

Odôvodnenie:
	Policajný orgán OO PZ XXXXX - Ťahanovce uznesením sp. zn. ORP-3345/TH-KE-2014 zo dňa 02.10.2014 začal trestné stíhanie a súčasne vzniesol obvinenie XXXXX pre prečin zanedbania povinnej výživy podľa § 207 ods. 1 Trestného zákona, ku ktorému malo dôjsť tak, ako je to uvedené vo výrokovej časti tohto uznesenia.	

V danej veci podala dňa 04.09.2014 XXXXX, nar. XXXXX trestné oznámenie na XXXXX pre neplatenie výživného a to za obdobie od mesiaca apríl 2014.  

Do spisu boli zabezpečený rozsudok Okresného súdu XXXXX I sp. zn. 11P/30/2013 zo dňa 18.03.2014, rodný list, doklad o zaplatení výživného, správy o obvinenom a odpis z registra trestov.

Súčasťou spisu je list obvineného XXXXX, ktorého súčasťou je doklad o zaplatení výživného vo výške 360,-€ poštovou poukážkou zo dňa 24.10.2014 a zo dňa 18.12.2014 vo výške 270,-€, ktorými došlo k plnej úhrade výživného na dcéru XXXXX, pričom jej už obvinený nedlhuje žiadne výživné, nakoľko predmetom trestného konania je bežné výživné a nie dlžné výživné.

Podľa § 215 ods. 1 písm. h / Trestného poriadku prokurátor zastaví trestné stíhanie, ak zanikla trestnosť činu.

Podľa § 86 písm. a / Trestného zákona trestnosť činu zaniká aj vtedy, ak ide o trestný čin zanedbania povinnej výživy podľa § 207 Trestného zákona, ak trestný čin nemal trvalo nepriaznivé  následky a páchateľ svoju povinnosť dodatočne splnil skôr, než sa súd odobral na záverečnú poradu. 

Na základe vyššie uvedeného možno skonštatovať, že boli splnené podmienky osobitného ustanovenia o zániku trestnosti činu podľa § 86 písm. a/ Trestného zákona a teda  došlo k zániku trestnosti zanedbania povinnej výživy podľa § 207 ods. 1 Trestného zákona  a preto bolo potrebné rozhodnúť tak, ako je to uvedené vo výrokovej časti tohto ustanovenia. 

Poučenie:
Proti tomuto uzneseniu je prípustná sťažnosť, ktorú možno podať do troch dní od doručenia tohto uznesenia na Okresnú prokuratúru XXXXX I. Sťažnosť má odkladný účinok.

Mgr. Jozef Stanko
prokurátor